Kui vesi taas taandub,  võtab see endaga ühes hulga orgaanilist ainet, mis üleujutuse kuudel taime- ja loomajäänustest metsa alla kogunenud. Piki peajõge jõuavad need lõpuks Atlandi ookeani. Teadlaste arvestust mööda kannab Amazonas igas ööpäevas ookeani keskmiselt 1,5 miljonit tonni mitmesugust looduslikku materjali. See sisaldab rohkesti setteid, mida jõevesi tuhandete kilomeetrite pikkusel teekonnal kaasa on haaranud, aga ka niisugust orgaanilist ainet, mis kõlbab toiduks mere elustikule. Kandudes sadade kilomeetrite kaugusele  Atlandi ookeani, pakub see lisatoitu mõõtmatule hulgale kaladele ning teistele mereloomadele.